
Aseiniad ECAD7004.
	
	Targed
	Yr hyn yr wyf wedi'i wneud yn yr aseiniad hwn


	[bookmark: cysill]Targed 1
	I ddefnyddio llenyddiaeth neu dystiolaeth i lunio barn croes er mwyn datblygu'r sgil o gymhwyso.
	Gwneud yn siŵr i gyfeirio'n ôl at lenyddiaeth yn gyson, er mwyn llinio fy marn. 


	Targed 2
	Gwella dadansoddi beirniadol trwy ddefnyddio Banc Ymadroddion Academaidd Banc Brawddegau Cymraeg.
	Defnyddio'r Ymadroddion Academaidd wrth wneud dadl neu wrth gysylltu ymagweddau.

	Targed 3
	I gyfeirio yn ôl at ganllaw cyfeirnodi Harvard.
	Byddaf yn dilyn Canllaw Cyfeirnodi Harvard yn fy ymateb i deitl yr aseiniad.




Astudiaeth Achos: Beth yw canfyddiadau dysgwyr blwyddyn 8 o sesiynau llesiant ar eu cymhelliant. 





Nod, ffocws a phwrpas yr ymchwil/cyd-destun ymchwil.
Pwrpas yr ymchwil hon oedd ymchwilio i mewn i ‘beth yw canfyddiadau dysgwyr blwyddyn 8 o sesiynau llesiant ar eu cymhelliant’ er mwyn cael cipolwg cyfan ar sut mae sesiynau llesiant yn effeithio ar gymhelliant ac ar lwyddiant academaidd plant ysgol. Dechreuwyd y diddordeb yma a’r ôl ddarllen canfyddiadau Joseph A. Durlak et all (2011) oedd yn ysgrifennu am bwysigrwydd lles a’r datblygiad academaidd, ble dywed bod yna effaith gadarnhaol ar fyfyrwyr, oedd yn arwain at welliannau mewn perfformiad academaidd, ymddygiad a lles emosiynol disgyblion. Trwy’r traethawd hwn byddaf yn ceisio profi’r un peth yn yr ysgol y mae’r astudiaeth hon yn seiliedig arni. Cynhaliwyd yr ymchwil mewn ysgol uwchradd Cymraeg sydd wedi i leoli yn Sir Gaerfyrddin, fyddaf yn sicrhau i gadw enw’r ysgol, plant a staff yr ysgol yn anhysbys er mwyn ddilyn canllawiau BERA (2018) a fyddaf yn cyfeirio at yr ysgol fel ‘Ysgol X’.
	Yn ôl adroddiad mwyaf diweddar Estyn (2023), mae'n cydnabod Ysgol X am eu gweledigaeth a’i ddealltwriaeth dros bwysigrwydd lles myfyrwyr sydd yn mynd ochr yn ochr â rhagoriaeth academaidd y disgyblion. Cynhaliwyd yr ymchwil o fewn ystafell dosbarth blwyddyn 8, lle mae’r myfyrwyr yn gyfarwydd a chael sesiynau lles rheolaidd fel rhan o gwricwlwm yr ysgol. Cynlluniwyd yr ysgol y sesiynau hyn i fynd i'r afael ag agweddau amrywiol iechyd meddwl ac arfogi disgyblion â strategaethau i reoli straen a gwella eu lles cyffredinol. Yn ôl Lea Waters (2011) gallai deall sut y gall sesiynau llesiant effeithio ar gymhelliant a llwyddiant academaidd disgyblion roi mewnwelediad gwerthfawr i addysgwyr. Trwy archwilio agweddau disgyblion tuag at y sesiynau hyn a'u heffaith ar gymhelliant a chyflawniad academaidd, nod yr astudiaeth hon yw edrych ar effeithiolrwydd ymyraethau o'r fath. Mewn oes sydd gyda phwysau academaidd uwch a phryderon cynyddol am iechyd meddwl ieuenctid, mae deall y ddeinameg rhwng ymyraethau/sesiynau llesiant a chanlyniadau myfyrwyr yn hollbwysig. Mae'r ymchwil hyn nid yn unig yn cyfrannu at y sgwrs bresennol ysgolheigaidd o seicoleg addysg, ond mae hefyd yn cynnwys trafodaeth dros oblygiadau ymarferol i addysgwyr a llunwyr polisi i feithrin amgylcheddau dysgu cefnogol. Ar ben yr hyn mae'r ymchwil hwn yn cyd-fynd â'm Cynllun Datblygu Personol (PDP) trwy gysylltu ag elfennau o ddeilliannau dysgu a lles, y pedwar diben i ddysgwyr, a chefnogi a datblygu eraill. Rwy'n bwriadu datblygu ar y pwynt hwn trwy'r traethawd.

Trosowlg o lenyddiaeth berthnasol. 
	Mae arwyddocâd lles myfyrwyr o fewn cyd-destunau addysgol wedi denu sylw cynyddol i lenyddiaeth dros y blynyddoedd diwethaf. Wrth i ysgolion anelu at feithrin ffyrdd mwy holistig o addysgu trwy ganolbwyntio nid yn unig ar gyflawniad academaidd disgyblion ond hefyd ar eu hiechyd meddwl. Mae deall y berthynas rhwng sesiynau llesiant a chanlyniadau myfyrwyr yn hollbwysig, Sultana Ali Norozi (2023). Mae’r adolygiad llenyddiaeth hwn yn cyfuno astudiaethau allweddol ac ymchwiliai helaeth sy’n canolbwyntio ar effaith sesiynau er mwyn gweld effaith ymyraethau lles ar gymhelliant myfyrwyr ac ar eu llwyddiant academaidd.
	Mae un astudiaeth gan Durlak et al. (2011) oedd yn edrych yn seiliedig ar ddysgu cymdeithasol ac emosiynol plant yr ysgol, wedi canfod bod yna effaith gadarnhaol rhwng lles a gwaith academaidd plant, ar ben eu hymddygiad cymdeithasol. Dywed yr astudiaeth bod canolbwyntio ar iechyd meddwl yn elfen hanfodol o ddysgu plant. O ganlyniad i hyn mae’n rhaid i ysgolion feithrin strategaethau i edrych ar iechyd cymdeithasol ac emosiynol plant i’w helpu yn academaidd, mae hyn yn flaenoriaeth genedlaethol. Er bod yr astudiaeth yma yn gweld cysylltiad eglur rhwng lles a gwella addysg, mae’r rhan fwyaf o’r astudiaeth yn canolbwyntio ar un dull penodol sef llesiant cymdeithasol ac emosiynol. Ar y llaw arall mae Lea Waters (2011) yn darparu dadansoddiad manwl o’i waith ar gynnal adolygiad o ymyraethau seicoleg a lles positif yn yr ysgol. Amlygodd yr adolygiad yma, effeithiolrwydd dulliau seicoleg bositif fel rhan o hyrwyddo lles a gwydnwch disgyblion, wrth hefyd gyfrannu at eu datblygiad cyffredinol. Mae'r llenyddiaeth hon yn awgrymu y gallai integreiddio egwyddorion seicoleg bositif mewn sesiynau lles nid yn unig roi hwb i gymhelliant myfyrwyr ond hefyd eu harfogi gydag adnoddau sydd eu hangen ar gyfer llwyddiant academaidd. Mae’r astudiaeth yma yn cwmpasu mwy o agweddau, fel y gallu i fod yn fwy gwydn, strategaethau ymdopi, rheoli emosiynau a rhoi ymdeimlad o berthyn i ddisgyblion.
	Yn yr un modd, edrychwyd Barbara L.Fredrickson (2001) ar bwysigrwydd creu ymyraethau oedd yn canolbwyntio ar rôl emosiynau cadarnhaol wrth feithrin gwydnwch da yn ddisgyblion. Dywed allai hyn fod yn berthnasol i ddeall sut mae sesiynau llesiant yn cyfrannu at gymhelliant a llwyddiant academaidd myfyrwyr. Mae’r llenyddiaeth yma a’r llenyddiaeth sydd wedi’i drafod hyd yn hyn yn hynod bwysig, gan drafodwyd ffactorau amrywiol sy’n dylanwadu ar lesiant, cymhelliant a llwyddiant academaidd disgyblion. Gyda’i gilydd, mae’r astudiaethau hyn yn darparu dealltwriaeth gynhwysfawr o’r cydadwaith rhwng ffactorau cymdeithasol, emosiynol a seicolegol disgyblion mewn cyd-destunau addysgol ac ar effaith dysgu disgyblion. Gan ddweud hyn mae’r astudiaethau a’r adroddiadau hyn i gyd wedi i ddigwydd y tu allan i’r DU, felly all eu canfyddiadau fod yn whanaol na’r rhai sydd wedi i gynnal yn y DU. Fodd bynnag, wrth edrych ar erthygl a gymerwyd gan Public Health England (2014) maent yn trafod ac yn dangos y cysylltiad rhwng iechyd, llesiant, a chyflawniad academaidd disgyblion. Mae canfyddiadau a thystiolaeth yr ymchwil hwn yn awgrymu bod iechyd corfforol a meddyliol myfyrwyr yn effeithio'n sylweddol ar eu canlyniadau addysgol. Ymhellach, mae'r astudiaeth yn datgan y dylai diwylliant, ethos ac amgylchedd ysgolion fod yn un sy'n gwthio am agwedd iach at les, mae’r agwedd hyn yn medru helpu i wthio llwyddiant academaidd disgyblion. Hefyd, mae’n nodi bod dysgu am sgiliau cymdeithasol ac emosiynol yn cael effaith gadarnhaol ar gyrhaeddiad disgyblion – sydd yn debyg i’r hyn y mae Durlak et al. (2011) yn nodi yn ei astudiaeth. Mae mabwysiadu dull ysgol gyfan o fynd i’r afael â materion iechyd meddwl ymhlith pobl ifanc yn eu helpu i ymdrechu ym mhob agwedd ar fywyd, dyma'r beth mae Ysgol X wedi’i wneud yn ethos eu hunain.
	Ar ben hyn, cynhaliwyd yr Department of Education (2012) astudiaeth debyg, ble edrychwyd ar effaith ymddygiad a lles disgyblion ar ddeilliannau addysgol. Dangoswyd eu hastudiaeth pa mor bwysig yw lles blant ac oedolion ifanc trwy gydol eu haddysg ysgol gynradd ac uwchradd. Yn yr astudiaeth yma yr ffactorau fwyaf pwysig a chafwyd i drafod oedd yr ffactorau sydd angen i ysgolion ymrwymo yn eu cwricwlwm ar gyfer sicrhau cynnydd academaidd. Dwedwn taw canolbwyntio ar les emosiynol disgyblion cynradd ac uwchradd, yw un o’r ffactorau mwyaf allweddol er mwyn helpu datblygiad addysgol disgyblion. Wrth ganolbwyntio ar les emosiynol plant yn ysgolion cynradd mae gan hyn effaith gadarnhaol wrth i ddisgyblion symud ymlaen i ysgol uwchradd, wrth i’r astudiaeth canfu bod disgyblion uwchradd yna yn gweld lefelau is o ymddygiad negyddol a gwell ymrwymiad tuag at waith a thasgau yn y dosbarth. Felly’n effeithio ar eu perfformiad academaidd cyffredinol. Fodd bynnag, yn yr astudiaeth hon maent yn cydnabod canfyddiad pwysig. Dywedant fod eu hastudiaeth yn dangos yn amlwg bod arwyddocâd rhwng lles ac ar addysg. Er hyn, maent yn dadlau bod rhai ysgolion yn y DU  yn dangos diffyg cydnabyddiaeth tuag at les. Maent hefyd yn datgan bod eu canfyddiadau yn amlygu'r hyn y dylid canolbwyntio arno yn ysgolion o ran polisïau lles. Mewn ysgolion cynradd ac uwchradd, dylai fod cysondeb yn cael i ddangos rhwng y ddau , wrth iddynt drosglwyddo o ysgol i ysgol i sicrhau bod plant yn parhau i fod yn ddeallus ac yn llawn gwybodaeth ar sut i ddelio â’u lles eu hunain.
	Yn deillio o’r broblem yma, mae’r datganiad mwyaf diweddaraf gan Lywodraeth Cymru (2023), sydd yn edrych yn seiliedig ar Lesiant Cymru yn edrych yn benodol ar 7 nod er mwyn ‘gwella llesiant cymdeithasol, economaidd, amgylcheddol, a diwylliannol Cymru’. Mae’r 7 nod yma yn mynd law yn law ag un o brif nodweddion cwricwlwm addysg Cymru sydd yn ddyhead ar gyfer blaenoriaethau ysgolion, y gofyn yma i sicrhau fod disgyblion Cymru yn ‘unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas.’ O ganlyniadau i hyn mae yna mwy o obaith i sesiynau lles fod yn flaenoriaeth yn ysgolion Cymru, ac mae’r llenyddiaeth uchod a drafodwyd i gyd yn berthnasol i ddeall beth all fod o ddefnydd i ysgolion yng Nghymru wrth geisio hybu cyflawniad academaidd disgyblion.

Trafodaeth y dyluniad ymchwil: Astudiaeth achos.
	Mae defnyddio dull astudiaeth achos mewn ymchwil yn darparu archwiliad manwl a realistig o achos penodol o fewn ei gyd-destun bywyd go iawn, Sarah Crowe et all (2011).  All hyn cynnwys casglu a dadansoddi data ansoddol, megis cyfweliadau, arsylwadau a dogfennau gwahanol, i ennyn dealltwriaeth fanwl o’r achos sy’n cael ei ymchwilio, Yin (2018). Yng nghyd-destun yr astudiaeth hon, mae’r technegau sydd yn cael i ddefnyddio o fewn astudiaeth achos yn cynnig cipolwg gwerthfawr wrth archwilio canfyddiadau disgyblion blwyddyn 8 o sesiynau llesiant a’u heffaith ar eu cymhelliant a'u llwyddiant academaidd. Fel y dywed Baxter & Jack (2008) trwy ganolbwyntio ar grŵp penodol o gyfranogwyr mae’r astudiaeth achos yn caniatáu i dderbyn dealltwriaeth ar brofiadau, safbwyntiau a ffactorau cyd-destunol sy’n dylanwadu ar atebion cyfranogwyr, yn yr achos yma, canfod y ffactorau yma ar ddisgyblion blwyddyn 8.  
	Fodd bynnag, fel y dywed Jenny Veitch, et all (2017), codwyd problemau naturiol wrth gynnal astudiaeth achos. Er enghraifft, i ymhelaethu ymhellach ar waith Baxter & Jack (2008), dywed bod astudiaethau achos yn medru rhwystro ymchwilwyr rhag trosglwyddo canfyddiadau o astudiaethau achos i bobl neu leoliadau eraill, oherwydd eu ffocws uniongyrchol ar un pwnc ac un trosolwg penodol. Yn yr astudiaeth benodol hon sy’n canolbwyntio ar ganfyddiadau blwyddyn 8 o sesiynau llesiant ar eu cymhelliant, gall astudiaeth achos roi mewn gweledigaethau clir a defnyddiol i’r hyn y mae dosbarth o flwyddyn 8 yn ei ganfod, ond efallai nad yw’n berthnasol i ddisgyblion mewn gwahanol ysgolion neu yn flynyddoedd is/uwch yr ysgol. Fodd, bynnag, gan fod hyn yn astudiaeth sy’n defnyddio gwahanol o ddulliau data ansoddol, mae hyn yn medru ehangu’r wybodaeth a all fod yn berthnasol i eraill ac nid dim ond y cyfranogwyr sydd wedi’u targedu, Shidur Rahman (2017).  
	Nid yn unig hyn ond yn waith Cohen et all (2007), mae’r awduron yn trafod sawl her a ddaw i’r amlwg o fewn astudiaeth achos addysgol. Tynnwyd Cohen et all (2007) sylw at heriau sy’n ymwneud â chael mynediad at gyfranogwyr, cael caniatâd angenrheidiol gan athrawon, disgyblion a rhieni. Ar ben yr heriau o gasglu data ac ystyriaethau moesegol. Fodd bynnag, awgrymwyd Bedrettin Yazan (2015) sydd yn tynnu ar waith Yin (2002), Merriam (1998) a Stake (1995), bod y tri dull gwahanol a darfwyd, sef cynllunio astudiaethau achos gyda chwestiwn clir, deall profiadau byw a safbwyntiau uniongyrchol cyfranogwyr er myn deall cyd-destun naturiol y cwestiwn ymchwil, a chymryd ymlaen dull cyfannol, yn medru helpu ymchwilwyr i gynnal astudiaeth achos sy’n cyd-fynd â’u chwestiwn ymchwil, eu credoau, a’u dewisiadau methodoleg yn fwy effeithiol.

Bod yn foesegol.
I sicrhau bod yr astudiaeth yma yn cadw at ganllawiau moesegol, ddilynais ganllawiau BERA (2018), ‘Cod Ymddygiad ac Ymarfer Proffesiynol Cyngor Gweithlu Addysg’ (2022), ac ‘International Charcter for Ethical Research Involving Children’ (2013), er mwyn sicrhau cadw at safon broffesiynol drwy gydol yr astudiaeth. Ar ben hyn, bwysig nodi bod y cyfranogwyr yn yr astudiaeth o dan 18 mlwydd oed, felly oedd hi’n angenrheidiol i ofyn i rieni neu warcheidwaid roi eu caniatâd gwirfoddol gwybodus wrth gysylltu â nhw trwy ParentPay. Cyn cychwyn yr ymchwil wnes i ofyn am ganiatâd gwybodus gwirfoddol rhieni a gwarcheidwaid drwy anfon llythyr er mwyn sicrhau eu bod nhw yn deall beth oedd pwrpas yr ymchwil a sut oedd yr ymchwil yn cael ei gynnal (gweler y ffurflen cydsynio o dan yr atodiadau). 
Roedd hi’n angenrheidiol hefyd i gydymffurfio ag Erthygl 12: Hawliau Plant (UNCRC) ble dywed ‘y dylai plant gael llais mewn materion sy’n effeithio arnynt’, felly, sicrhau gofyn am eu cydsyniad gwybodus cyn gwneud a dechrau unrhyw ymchwil gyda nhw. Wnes i sicrhau i egluro yn ar lafar beth oedd pwrpas yr ymchwil a beth oedd rhan y cyfranogwyr yn yr ymchwil. Wnes i hefyd sicrhau i ofyn am gydsyniad cyn llenwi’r holiadur ac fe wnes i atgoffa bod modd i’r disgyblion ymwrthod â’r ymchwil os oeddent yn dymuno. Ni chymerodd y disgyblion a oedd ddim ganddynt gytundeb rhieni unrhyw ran yn yr archwiliad nac y rhai oedd heb roi cydsyniad personol.
Mewn mater cyfweliad wnes i sicrhau i ddanfon e-bost at yr athro gyda manylion o’r proses a phwrpas y cyfweliad. Wnes i hefyd atodi datganiad GDPR yn yr e-bost i sicrhau bod fi yr ymchwilir ar gyfranogwyr yn ddeall y rheolau. Esboniaf i’r holl gyfranogwyr bod eu nodiadau yn cael eu storio’n ddiogel, ond fod modd ganddynt dynnu allan o’r ymchwil â’r unrhyw adeg. A’r ôl casglu’r data ansoddol wnes i sicrhau i gadw pob cyfranogwyr yn ddienw, o fewn y traethawd hwn, gwelwch fyddaf yn cyfeirio at y cyfranogwyr neu’r staff fel disgybl/aelod staff 1,2,3 a.y.b.. er mwyn sicrhau cyfrinachedd pob amser.  
Dulliau Ymchwil.
Ar gyfer yr astudiaeth hon, defnyddiais amryw o ddulliau wahanol gan ddefnyddio cyfweliadau, arsylwadau, a holiaduron i gasglu data ansoddol gyda’r nod o ddeall canfyddiadau disgyblion blwyddyn 8 o sesiynau llesiant ar eu cymhelliant a’i llwyddiant academaidd. Yn ôl Jane Sutton (2015), mae ymchwil ansoddol yn caniatáu i ymchwilwyr ofyn cwestiynau na ellir eu rhoi’n hawdd mewn rhifau, mae hefyd yn helpu i ddeall gwir natur testun yr astudiaeth ac yn rhoi golwg realistig i helpu ymestyn gwybodaeth a dealltwriaeth. Trwy ddefnyddio'r technegau a chrybwyll uchod, dyma beth y rwyf wedi anelu gwneud yn yr ymchwil hwn. Dewiswyd pob dull ymchwil yn seiliedig ar ei allu i fynd i’r afael â gwahanol agweddau i wneud gyda’r cwestiwn ymchwil. Drwy ddefnyddio dulliau cymysg, anelwyd at wella dilysrwydd a dibynadwyedd yr astudiaeth, Creswell & Plano Clark (2018).
I ddechrau, wnes i ddosbarthu holiadur i ddosbarth o flwyddyn 8 gyda 26 o gyfranogwyr i gasglu data ysgrifenedig i ennyn dealltwriaeth fwy manwl am sesiynau llesiant a’r sylw sydd yn cael i roi i’r pwnc yma yn ‘Ysgol X’ (gweler yr holiadur o dan atodiad 2). Roedd yr holiadur yn cynnwys cyfuniad o gwestiynau caeedig ac agored i gasglu ymatebion strwythuredig a manwl, Cohen et al (2018), cwestiynau fel, ‘ydych chi’n teimlo bod cymryd rhan mewn sesiynau lles wedi cael effaith gadarnhaol ar eich cymhelliant i lwyddo’n academaidd? Pam?’, i sicrhau bod gennyf gwestiynau clir, Yin (2002). Yn ôl Sandhya Yaddanapudi (2019), mae holiadur yn economaidd i’w chynnal, wrth weithio’n effeithlon drwy orchuddio nifer uchel o gyfranogwyr mewn cyfnod byr o amser. Cefnogir hyn gan Cohen, Cohen et al (2018), lle dywed bod holiaduron yn ddibynadwy, cost effeithlon ac yn hawdd i'w ddefnyddio er mwyn casglu barn sampl mawr o bobl. Hefyd nid ydynt yn gofyn i'r cyfranogwyr ymyrryd yn yr ymchwil, felly ychydig iawn o bryderon moesegol sydd ganddynt, Sandhya Yaddanapudi (2019). Fodd bynnag, mae hi’n cydnabod problem barhaus sy’n codi mewn llawer o adroddiadau llenyddiaeth, sef bod cyfyngiadau yn cynnwys tuedd yn ymatebion posibl. Fodd bynnag, i sicrhau osgoi hyn, wnes i ddilyn beth ddywed Louis M. Rea & Richard A.Parker (1992), trwy lunio holiadur oedd yn sicrhau anhysbysrwydd sydd wedi sicrhau atebion mwy onest a defnyddio cyfuniad o gwestiynau agored a caeedig er mwyn cael data gwreiddiol, wrth hefyd dewis fy nosbarth ar hap. I ddod yn ôl at beth ddywed Sandhya Yaddanapudi (2019) am fod yn foesegol, er bod holiadur yn peri risg foesegol isel, atgofiais y disgyblion o’u hawliau cyn ac ar ôl yr holiadur ac wrth gael trafodaeth ar lafar gyda nhw, Jennifer C.Hurley et all (2002).
Fel y nodwyd, mae’r ymchwil hwn yn edrych yn seiliedig ar un grŵp sef grŵp o flwyddyn 8. Trwy gynnal cyfweliad gydag aelod o staff yr ysgol mae hyn wedi fy ngalluogi i ehangu fy ymchwil, gan fod cyfweliadau yn mynd law yn law gyda deall profiadau uniongyrchol pobl, Seidman (2006). Cefnogir hyn gan Merriam (2009), gan fod dewis cyfweliadau yn caniatáu archwiliad manwl o safbwyntiau a phrofiadau cyfranogwyr. Yn dilyn hwn dehonglwyd Merriam (2009), fod cynnal cyfweliadau mewn ffyrdd llai strwythuredig yn medru darparu hyblygrwydd wrth sicrhau bod pynciau allweddol yn cael sylw. Cynlluniwyd cwestiynau’r cyfweliad er mwyn ennyn ymatebion disgrifiadol, cyfoethog a dwfn ynghylch canfyddiadau myfyrwyr o sesiynau llesiant ar eu cymhelliant. Trwy gynnal cyfweliad o’r fath gydag aelod o staff yr ysgol, wnaeth hyn fy ngalluogi i osgoi’r hyn dywed Baxter & Jack (2008), o ran cael gwybodaeth rhy gyfyngedig- fel hyn gellir gwybodaeth cael eu gwasgaru a’i ddeall wrth edrych ar flynyddoedd eraill ac ysgolion eraill. 
Wrth edrych ar effeithiolrwydd defnyddio cyfweliadau o fewn astudiaeth achos, soniwyd Openakker (2006) am fanteision ac anfanteision defnyddio cyfweliadau. Nodwyd bod y manteision yn cynnwys archwiliad manwl o safbwyntiau cyfranogwr a hyblygrwydd wrth gwestiynu a gofyn chwestiynau dilynol. Wrth gynnal fy nghyfweliad canfûm fod dangos hyblygrwydd mawr wrth ofyn cwestiynau dilynol yn enwedig yn ddefnyddiol yn y cyfweliad, gan drwy ddefnyddio cwestiynau wedi’i chynllunio ynghyd a chwestiynau dilynol, caniataodd hyn i mi gael cipolwg ar wybodaeth a mewnbwn ar sesiynau lles disgyblion ond hefyd mewnbwn ar les staff yr ysgol. Fel y dywed Mentall Health Schools, mae cael lles staff da yn hanfodol ar gyfer meithrin ysgol iach sydd hefyd yn helpu i bellhau hyrwyddo lles a chyrhaeddiad disgyblion, felly mae medru deall pa mor dda yw sesiynau lles staff yn gyfeirydd da i fedru deall sut mae sylw ar les disgyblion. Fodd bynnag, esboniwyd Openakker (2006) gall cynnal cyfweliadau gymryd llawer o amser ac adnoddau, yn enwedig wrth weithio gyda nifer fawr o gyfranogwyr, hefyd mae’r achos o ddangos tuedd hefyd yn broblem wrth wneud cyfweliad – fe gall cyfranogwyr deilwra eu hymatebion gyda disgwyliadau’r ymchwilydd. I osgoi'r materion yma, dim ond un aelod o staff wnes i gynnal cyfweliad gydag, wrth hefyd cynnal trafodaeth ar lafar gyda’r dosbarth o flwyddyn 8 a wnaeth yr holiadur, i sicrhau lleihad mewn gwastraff amser ac adnoddau. Ar ben hyn, fe wenes i’n siŵr i beidio â dweud yr hyn oeddwn yn gobeithio byddaf yn darganfod yn fy ymchwil a dim ond nodi beth oedd cwestiwn fy ymchwil er mwyn osgoi unrhyw ragfarn a thueddiadau wrth gynnal y cyfweliadau. Un mater arall a godwyd a thynnwyd Mathers et all (2002) sylw at yw ystyriaethau moesegol, yn y broses hon roedd hi’n hanfodol i gael caniatâd gwybodus y cyfranogwyr gan sicrhau cyfrinachedd ac anhysbysrwydd, ac felly dilynais ganllawiau BERA (2018), a chanllawiau GDPR i sicrhau cadw yn foesegol trwyddi draw.
Yn olaf, cynhaliwyd arsylwadau dros gyfnod o 2 wythnos cyn mynd ymlaen i gynnal cyfweliadau a holiaduron. Y pwrpas arsylwi oedd canfod mwy o wybodaeth gyd-destunol am ymddygiadau a rhyngweithiadau myfyrwyr yn ystod sesiynau llesiant. Gan ddefnyddio dull Stake (1995), nod fy arsylwadau oedd defnyddio dull holistig er mwyn canfu ar wybodaeth a oedd efallai ddim yn mynd i fod yn amlwg yn gyfweliadau ac yn wybodaeth holiaduron cyfranogwyr. Datblygwyd taflen arsylwi i gofnodi manylion megis ymgysylltiad myfyrwyr, lefelau cyfranogiad, a deinameg sesiynau lles (gweler y daflen yma o dan ran 3 yr atodiadau). Wnaeth yr arsylwadau cynnig mewnwelediadau gwerthfawr i ymddygiadau a rhyngweithiadau’r disgyblion.  
I gloi, cafodd y dulliau ymchwil a ddewiswyd at gyfer yr astudiaeth hon eu llywio gan egwyddorion a amlinellwyd yn y llenyddiaeth uchod. Fe wnaeth yr astudiaethau yma megis y cyfweliadau’n caniatáu archwiliad manwl o brofiadau unigol, pam wnaeth yr arsylwadau darparu mewnwelediad cyd-destunol, ac fe ddarparwyd yr holiaduron yn galluogi casglu data o sampl mwy er mwyn chyfuno gwahanol yn ofalus ac yn llwyddiannus er mwyn casglu mewnwelediadau cynhwysfawr i ganfyddiadau myfyrwyr Blwyddyn 8 o sesiynau llesiant a’u heffaith ar gymhelliant a llwyddiant academaidd.
Dull(iau) cyflwyno a dadansoddi data. 
Er mwyn sicrhau dibynadwyedd canfyddiadau’r astudiaeth, fe ddaeth y strategaethau a defnyddiwyd, sef defnyddio dulliau casglu data ansoddol gan gynnwys cyfweliadau, arsylwadau a holiaduron, yn ddefnyddiol i wella hygrededd a dibynadwyedd y canfyddiadau trwy ddarparu gwahanol safbwyntiau a ffynonellau data, Creswell & Creswell (2017). O'r 28 disgybl yn y dosbarth cymerodd 26 ran yn yr ymchwil, dyma drosolwg bras o’r data a gasglwyd o’r holiadur:
	Cwestiwn 
	Ateb/canran 

	Ar raddfa o 1 i 5, pa mor bwysig yn eich barn chi yw sesiynai llesiant, ar wella eich addysg? 
	Wnaeth 71.4% o ddisgyblion ateb ar raddfa uwch 4/5 sef bod sesiynau lles yn bwysig yw addysg. 

	Pa mor aml ydych chi’n cymryd rhan mewn sesiynau lles yn yr ysgol? 
	Atebwyd 100% o’r cyfranogwyr gyda 2 waith yr wythnos.

	Pam ydych chi’n meddwl bod yr ysgol yn canolbwyntio ar les plant yr ysgol?
	Cwestiwn hollol agored oedd hyn i weld pam oedd y plant eu hun yn meddwl bod yr ysgol yn cynnal sesiynau lles. Atebodd pob disgybl naill ai gydag er mwyn cadw plant ysgol yn hapus neu i roi strategaethau i sut i ofalu am eu lles eu hunain.

	Ydych chi’n teimlo bod cymryd rhan mewn sesiynau lles wedi cael effaith gadarnhaol ar eich cymhelliant i lwyddo’n academiadd? Pam? 
	Wnaeth 67.8% o ddisgyblion rhoi 'ydw’ fel ateb ac yna rhoi rhesymau dilys y ti ôl.

	Pa agweddau penodol ar sesiynau llesiant sydd fwyaf buddiol i chi ar gyfer eich llwyddaint academiadd? 
	Cwestiwn hollol agored eto i weld pa agweddau penodol oedd fwyaf buddiol i’r disgyblion.

	Ydych chi yn teimlo yn fwy hyderus yn yr ysgol ar ôl cael sesiynau lles, yn enwedig wrth ddelio efo straen a heriau gwahanol?
	Wnaeth 70.2% o gyfranogwyr ateb gyda ‘ydw’. 

	Yn eich barn chi, sut y gall sesiynau llesiant gwella i gefnogi llwyddaint academiadd chi yn well? 
	Cwestiwn agored unwaith eto, yn enwedig i dargedu'r cyfranogwyr oedd heb weld unrhyw ddefnydd i sesiynau lles.



	Dadansoddwyd data ansoddol o’r cyfweliadau ac arsylwadau yn thematig, gan ddilyn y camau o ymgyfarwyddo data, a dehongli gwybodaeth Braun & Clarke (2006), fel y gwelir uchod. Roedd y dadansoddiad meintiol hwn yn rhoi trosolwg o ymatebion y cyfranogwyr ac yn caniatáu gwneud cymariaethau ar draws gwahanol grwpiau ysgol yn enwedig ar ôl cynnal cyfweliad gydag aelod staff a trwy arsylwi sesiynau lles. Yn gyffredinol, nod y dulliau o gyflwyno a dadansoddi data a ddefnyddiwyd yn yr astudiaeth hon oedd er mwyn sicrhau hygrededd a dibynadwyedd, trwy hefyd darparu cyflwyniad clir a chynhwysfawr o'r data a gasglwyd i ddod at casgliad dilys am yr ymchwil.  

Canlyniadau/Dadansoddiad o ganlyniadau.  
	Wrth ddadansoddi canlyniadau’r astudiaeth ar ganfyddiadau myfyrwyr Blwyddyn 8 ar sesiynau llesiant ar eu cymhelliant a’u llwyddiant academaidd, daeth sawl agwedd allweddol i’r amlwg wrth ddadansoddi’r data a gasglwyd. Er nad y nod o reidrwydd oedd darparu ateb pendant i'r cwestiwn ymchwil, mae'r canfyddiadau'n taflu goleuni ar fewnwelediadau a goblygiadau pwysig i'r cyfranogwyr, yr ysgol, ac a'r cyd-destun addysgol ehangach.
	Datgelodd y data fod gan fyfyrwyr Blwyddyn 8 ar y cyfan ganfyddiadau cadarnhaol o sesiynau llesiant, gan drafodwyd bod cyfleoedd gwerthfawr i ddysgu a datblygu sgiliau pwysig ar gyfer rheoli straen, adeiladu gwydnwch, a gwella llesiant cyffredinol i gael yn y sesiynau yma, yn enwedig yn y sesiynau ‘meddylfryd twf’ a gynhaliwyd gan yr ysgol yn foreau cofrestru, rhywbeth mae Humphrey et all (2013) yn eu clodfori yn eu gwaith ef. Dywed rhai yn eu holiaduron o dan gwestiwn 4 (gweler yn yr atodiadau), bod sesiynau lles yn cael effaith gadarnhaol ar eu cymhelliant gan fod cael ‘meddwl positif yn helpu i weithio’n positif’, ac  yn helpu ar gyfer ‘rheoli emosiynau’. Ar ben hyn, pan ofynnwyd cyfranogwyr a'r oeddent yn fwy hyderus yn yr ysgol ar ôl cael sesiynau lles, nodwyd a thrafodwyd gyda rhan fwyaf ohonynt eu bod yn teimlo’n gyfforddus yn trafod heriau ac yn codi hyder wrth dderbyn arweiniad gan athrawon a chyfoedion.  Wrth gymryd i mewn yr hyn a ddywedodd y disgyblion am eu sesiynau llesiant, ac o'r arsylwadau cynt, canfûm fod yn rhaid iddynt wneud ‘gwiriant lesiant’ unwaith yr wythnos. Dilynwyd yr ‘gwiriant lesiant’ strwythur yr Luven Scale (2019), wrth iddynt nodi eu cyflwr emosiynol am y diwrnod. Hwyrach ymlaen, wrth gynnal cyfweliad, dywed yr aelod o staff fod gwneud hyn yn ystod cyfnod adeg cofrestru yn y bore bod hi’n ‘help mawr i’r plant medru trafod eu hemosiynau er mwyn gwneud staff yn ymwybodol o rywbeth all fod o’i le’ fe wnaeth hi hefyd ychwanegu, ‘wrth fynegi eu teimladau yn y bore mae hyn yn helpu nhw i fod yn fwy gweithgar trwy gydol y dydd’. Cefnogwyd Kidger et all (2012) pwysigrwydd hyn gan ei bod yn cynnig cipolwg ar fanteision posibl ymyriadau llesiant yng nghyd-destun yr ysgol. Ac yn datgan ei bod yn bwysig i ddisgyblion fynegi eu teimladau.
	O ran y cyfranogwyr wnaeth ymateb i rai cwestiynau ar yr holiadur gyda bod sesiynau lles ddim o fydd iddynt, eu rheswm ti ôl i hyn oedd achos bod ddim byd yn eu poeni ac nad oeddent wedi profi unrhyw broblemau gyda’u lles eu hun, ac felly’n gweld sesiynau llesiant yn ddibwrpas. Pan yn y cyfweliad wnes i ymholi am hyn, dywed yr athrawes, pe bawn wedi dewis blwyddyn 11 fel fy ngrŵp astudio, fyddai ymatebion yr holiadur wedi bod yn fwy manwl a gwahanol, gan fod blwyddyn 11 yn enghraifft o ddisgyblion sydd wedi cael ‘cymorth ar gyfer straen academaidd’, ac wedi gweld bod 'sesiynau llesiant yn hynod ddefnyddiol ar gyfer eu cyflawniad academaidd’. Mae hyn yn dangos pa mor bwysig yw sesiynau lles i ddisgyblion ysgol yn enwedig i flynyddoedd hŷn ysgolion, Estyn (2019).  Ar ben hyn wrth gynnal y cyfweliad a’r arsylwadau cefais fewn weledigaethau gwerthfawr ynglŷn â pham bod sesiynau lles yn gweithio’n effeithion yn Ysgol X, mae hyn yn dilyn ymlaen o'i adroddiad diweddaraf Estyn, lle nodwyd bod rhan fwyaf o ddisgyblion yn ymfalchïo yn eu hysgol ac yn ddiolch am y cymorth gan staff, ar ben y gefnogaeth emosiynol a chymdeithasol maent yn derbyn. Canfu bod ochr bugeiliol dda gyda’r ysgol ar ben systemau clir am eu lles, a'u datblygiad emosiynol. Mae’r tîm cymorth sydd gan yr ysgol hefyd yn hanfodol er mwyn cefnogi staff a disgyblion yr ysgol.  
	Yn syml, mae’r canfyddiadau yma yn awgrymu y gall sesiynau lles fod yn arf gwerthfawr ar gyfer helpu cymhelliant disgyblion sydd yna yn arwain at gyflwyniad academaidd da. Drwy gydnabod y cysylltiad rhwng llesiant a llwyddiant academaidd, gall ysgolion fabwysiadu ymagwedd holistig at addysg ac felly medru galluogi ysgolion i fynd i'r afael ag anghenion cymdeithasol, emosiynol ac academaidd myfyrwyr, Frazier & Doyle Fosco (2023). Mae’r data a’r canfyddiadau yma yn pwysleisio rôl addysgwyr wrth greu sesiynau llesiant a meithrin amgylchedd dysgu cefnogol sy’n hybu twf datblygiad myfyrwyr.

Casgliadau/ adfyfyrio ac argymhellion / gweithredu.
	I gloi, mae canlyniadau’r astudiaeth yma sydd yn seiliedig ar ganfyddiadau dysgwyr blwyddyn 8 o sesiynau llesiant ar eu cymhelliant’, yn amlygu effaith gadarnhaol rhwng y ddau agwedd. Mae’r canfyddiadau’n tanlinellu pwysigrwydd blaenoriaethu lles myfyrwyr mewn addysg ac yn darparu mewn gweledigaethau gwerthfawr i addysgwyr ac rhanddeiliaud sydd yn ceisio datblygu fyrdd mwy cyfrannol at helpu llwyddiant academaidd disgyblion. Ar ben hyn mae canfyddiadau’r astudiaeth yma yn cyd-fynd â llenyddiaeth bresennol a perthnasol rhwng llesiant a chanlyniadau academaidd disgyblion yn addysg gan fod yr ymchwil wedi dangos yn gyson bod hybu lles myfyrwyr yn cyfrannu at ganlyniadau academaidd disgyblion trwy hybu eu cymhelliant ac felly eu cyflawniad, Durlak et al (2011).  
	Wrth edrych yn feirniadol ar yr astudiaeth, rhoddais flaenoriaeth i edrych ar ddibynadwyedd dulliau o gasglu data, megis cynnal cyfweliadau, arsylwadau a holiaduron. Roedd cynnwys cwestiynau caeedig ac agored yn anelu at gasglu safbwyntiau amrywiol, pan fod y cyfweliad ar drafodaethau ar lafar yn medru imi ddehongli gwybodaeth ymhellach ar draws yr ysgol. Roedd arsylwadau yn fy ngalluogi i gymryd i mewn safbwynt diduedd a gweld profiadau go iawn yr disgyblion wrth iddynt ymgysylltu â’i sesiynau lles yn yr ysgol a hefyd gweld eu cymhelliant mewn gwersi ddiweddarach yn y dydd.
	Fodd bynnag, mae cyffredinoli canfyddiadau y tu hwnt i gyd-destun yr ymchwil sef dosbarth o flwyddyn 8 yn Ysgol X, yn parhau i fod yn bryder. Er bod mewn gweledigaethau a gasglwyd yn ystod yr ymchwil yma yn werthfawr at ddeall profiadau myfyrwyr a’r cysylltiad rhwng lles a chymhelliant, mae angen dangos gofal wrth gymhwyso’r canlyniadau hyn mewn cyd-destunau ehangach. Fyddai gwneud yr astudiaeth eto o fewn lleoliadau gwahanol gyda samplau mwy o faint, yn ogystal ag gwneud yr astudiaeth dros gyfnod fwy o amser yn sicrhau canlyniadau fwy dibynadwyedd a cynhwysfawr. Byddai hyn hefyd yn rhoi cipolwg mwy dwfn i mewn i gynaliadwyedd ac effeithiolrwydd ymyraethau lles o’r un fath dos amser.  

